stanford-oval/wikipedia huggingface dataset:
פריגטנקפיטן

| --- | --- |
 
 מדינה:  הקיסרות הגרמנית הקיסרות הגרמנית   גרמניה הנאצית גרמניה הנאצית   גרמניה המזרחית גרמניה המזרחית   גרמניה גרמניה
 צבא:  הצי הקיסרי הגרמני הצי הקיסרי הגרמני   קריגסמרינה קריגסמרינה   פולקסמרינה   דויטשה מרינה דויטשה מרינה
 מערכת הדרגות:  דרגות הוורמאכט   דרגות הפולקסמרינה   דרגות הבונדסוור
 היררכיה:  קצינים
 דרגה זוטרה:  קורבטנקפיטן
 דרגה בכירה:  קפיטן-צור-זי
 מקבילת נאט"ו:  OF-4
 מקבילת הצבא:  אוברסט-לויטננט
 מקבילת חיל האוויר:  אוברסט-לויטננט
 
פריגטנקפיטן, בקצרה: FKpt / ברשימות: FK היא דרגת קצונה בקבוצת ההיררכיה הצבאית של הקברניטים של הצי הגרמני.
סימני הדרגה

סימני הדרגה של פריגטנקפיטן, המולבשים על השרוולים והכתפיים, מעל שלושה פסים זהובים עם חצי פס אחד ביניהם (ללא הכוכב כאשר עונדים לולאות דרגה).
הדרגה מדורגת כדרגת OF-4 בנאט"ו, והיא מקבילה לאוברסט-לויטננט ב-Heer, וב-Luftwaffe. הדרגה מדורגת A14 או A15 בכללי השכר של משרד ההגנה הפדרלי והיא בכירה מדרגת קורבטנקפיטן (NATO OF-3 - Commander Junior Grade).
בעוד שהדרגות המקבילות (עם אותם פסי סמל) בבלגיה ובדנמרק מתורגמים לנאט"ו כ-Commander Senior Grade, המקבילה הגרמנית נקראת בפשטות Commander‏.
| 0 | 1 | 2 |
| --- | --- | --- |
| דרגה זוטרה: קורבטנקפיטן |  דרגות הבונדסוור  פריגטנקפיטן | דרגה בכירה: קפיטן-צור-זי |
פולקסמרינה

בפולקסמרינה של גרמניה המזרחית פריגטנקפיטן הייתה דרגת הביניים של קבוצת דרגות הקצינים הבכירים, המקבילה לקוד דרגת נאט"ו OF-4. היא הייתה הדרגה המקבילה לדרגת אוברסט-לויטננט של חיל היבשה וחיל האוויר של צבא העם הלאומי.
סמל הדרגה כלל רצועת כתף ופסי שרוולים. כמו כן נענדו כותפות אשר כללו צמות כסופות מסורגות עם שני פסי זהב (כוכבים) על בסיס בצבע כחול כהה.
סמל החפת הורכב מארבעה פסים, ומעל כוכב ימי בעל חמש נקודות. בניגוד למסורת הצי הקיסרי-גרמני, שבה טבעות שרוולים הקיפו את החפתים התחתונים, רצועות השרוול של הפולקסמרינה הקיפו רק 40% מהחפתים.
| 0 | 1 | 2 |
| --- | --- | --- |
| דרגה זוטרה: קורבטנקפיטן |  דרגות הפולקסמרינה  פריגטנקפיטן | דרגה בכירה: קפיטן-צור-זי |
הצי הגרמני הקיסרי והקריגסמרינה

בצי הגרמני הקיסרי ובקריגסמרינה הייתה דרגת פריגטנקפיטן דרגת הקצונה האמצעית של קבוצת דרגות הקצינים הבכירים. סמל הדרגה כלל כותפת ופסי שרוולים. כמו כן נענדו כותפות אשר הורכבו מצמות כסופות מסורגות עם חריץ זהב אחד (כוכב) על בסיס בצבע כחול כהה.
סמל החפת הורכב שלושה פסים זהובים עם חצי פס אחד ביניהם, ומעל כוכב ימי בעל חמש נקודות. טבעות השרוול הקיפו את החפתים התחתונים.
| 0 | 1 | 2 |
| --- | --- | --- |
| דרגה זוטרה: קורבטנקפיטן |  דרגות הוורמאכט  פריגטנקפיטן | דרגה בכירה: קפיטן-צור-זי |
הערות שוליים

↑  official rank table of the German Navy
1 2  "STANAG 2116 NATO Codes for Grades of Military Personnel".
↑  "STANAG 2116 Details". NATO.
| --- | --- |
בקרת זהויות :  GND: 1122747373
פיאט 514

| --- | --- |

Fiat 514 דגם "L"
 מאפיינים כלליים
 יצרן:  פיאט  Hispano-Suiza (אנ') בשיתוף פעולה עם Fiat Hispania (בספרד)
 שנות ייצור:  1929–1932
 הרכבה:  איטליה איטליה  ספרד ספרד
 מודל קודם:  Fiat 503
 מודל אחריו:  פיאט 515 (אנ')  פיאט 508 באלילה
 חברת אם:  פיאט
 מרכב:  מנוע קדמי, הנעה אחורית
 אורך:  3,920 מ"מ
 רוחב:  1,470 מ"מ
 גובה:  1,660 מ"מ
 משקל:  1,005-900 ק"ג
 בסיס גלגלים:  2,555 מ"מ  2,770 מ"מ (דגם 514L)
 מפרט טכני
 מנוע:  4 צילינדרים, בטור, 1,438 סמ"ק המפיק 28 כ"ס  4 צילינדרים, בטור, 1,438 סמ"ק המפיק 30 כ"ס (הורכב בדגם "514 S")  4 צילינדרים, בטור, 1,438 סמ"ק המפיק 37 כ"ס (הורכב בדגם "514 S MM")
 הילוכים:  תמסורת ידנית – 4 מהירויות
 מהירות מרבית:  80 קמ"ש (דגם "514")  105 קמ"ש (דגם "514 CA")
פיאט 514 (באיטלקית: Fiat 514) היא מכונית משפחתית, בתצורת טורפדו, שהורכבה במגוון תצורות נוספות מתוצרת יצרנית הרכב האיטלקית פיאט אשר יוצרה בין השנים 1929–1932 באיטליה.
יוצרו 38,428 יחידות.
בנוסף, יוצרו 300 מכוניות מדגמי "פיאט 514" בספרד על ידי Hispano-Suiza (אנ') בשיתוף פעולה של "Fiat Hispania" (ספ').
תצורות

4 דלתות – סדאן (טורפדו).
2 דלתות – סדאן (טורפדו).
2 דלתות – רודסטר (ספיידר). (דגמים: "514 S" (2 מושבים), "514 CA" (2 מושבים), "514 mm" (2 מושבים)
2 דלתות – קבריולה.
4 דלתות – קבריולה.
3 דלתות – מסחרית (דגם "514F").
מיניבוס (דגם "Diligenza").
גלריה

"פיאט 514"
"פיאט 514" סדאן, 2 דלתות
"פיאט 514"
"פיאט 514" שיוצרה בספרד
"פיאט 514" - קבריולה
"פיאט 514 S", שנת 1929 - מכונית מרוץ
"פיאט 514 S", שנת 1929 - ספיידר
"פיאט 514 mm", שנת 1931
"פיאט 514 CA", שנת 1929
"פיאט 514" - מבט לתא הנהג ולוח מחוונים
"פיאט 514F" - מסחרית
"פיאט 514" דגם "Diligenza" - אוטובוס (היום מיניבוס)
"פיאט 514" דגם "Diligenza" - אוטובוס (היום מיניבוס)
ראו גם

פיאט 521
פיאט 522
פיאט 524
פיאט 527
הערות שוליים

↑  "פיאט 514" autoevolution.com/cars/fiat-514-1929
↑  סגנון גוף הטורפדו היה סוג של גוף רכב ששימש בתחילת המאה העשרים עד אמצע שנות השלושים
↑  Fred Steiningen, Fiat Personenwagen 1994. ISBN 3-923448-37-6
↑  דגמי פיאט בין השנים 1923–1934 / ראו "פיאט 514", "פיאט" 514L fiat.modeles.free.fr/modeles/model3
↑  פיאט 514 רודסטר, שנת 1930 - תמונה classicdriver.com/en/car/fiat/514/1930
↑  פיאט "514 S" - תמונה finarte.it/lotto-auto
פנדמיה

ששת השלבים שהיו נהוגים בעבר להגדרת פנדמיה
פַּנְדֶמְיָה (מיוונית: πᾶν – כל; δῆμος – עם, מגפה הפוגעת בכל העם; בעברית: מגפה עולמית) היא מגפה (אפידמיה), שהתפשטה על פני אזורים נרחבים, על פני מספר יבשות או בכל העולם.
מגפה בעלת תפוצה רחבה אך במצב יציב ונשלט אינה פנדמיה. שפעת עונתית, גם כשהיא בעלת תפוצה רחבה, אינה מוגדרת כפנדמיה בדרך כלל.
במהלך ההיסטוריה היו כמה אירועי פנדמיה כגון פנדמיית האבעבועות השחורות והשחפת. אחת הפנדמיות הקטלניות ביותר במהלך ההיסטוריה היא מגפת המוות השחור שקטלה לפי ההערכות בין 75 מיליון ל-200 מיליון אנשים במאה ה-14.
פנדמיה בולטת במאה ה-20 היא מגפת השפעת הספרדית שקטלה לפי ההערכות בין עשרים לחמישים מיליון אנשים ברחבי העולם בין השנים 1918–1920.
מחלת האיידס, הנגרמת בעקבות הידבקות בנגיף ה-HIV, שהתפרצה החל מסוף שנות ה-70 (התחיל כנראה באפריקה עוד לפני) וגבתה עד כה את חייהם של יותר מ-25 מיליון בני אדם, נחשבת גם כן סוג של מגפה.
ב-11 במרץ 2020 הכריז ארגון הבריאות העולמי על מגפת הקורונה כפנדמיה.
הגדרה

פנדמיה היא מגפה המתרחשת בקנה מידה החוצה גבולות בין-לאומיים, ומשפיעה על מספר גדול של אנשים. פנדמיה יכולה להיחשב גם פגיעה בבעלי חיים או בגידולים חקלאיים.
בעבר הגדיר ארגון הבריאות העולמי שישה שלבים המתארים את תהליך ההדבקה בנגיף עד להפיכתו למגפה עולמית, הנתונים התייחסו לנגיף האינפלואנזה מחולל מחלת השפעת. ב-2014 המרכזים לבקרת מחלות ומניעתן בשנת 2014, המרכזים לבקרת ומניעת מחלות בארצות הברית הציגו מסגרת מקבילה לשלבים הפנדמיה. החל בפברואר 2020, הודיע דובר הארגון כי שוב לא ייעשה שימוש בשיטת ששת השלבים להגדרת פנדמיה.
מחלה או מצב רפואי אינם מוגדרים כמגפה רק משום שהם נפוצים וגורמים לתחלואה ולמוות, אלא אם כן ישנה מעורבות של זיהום, לדוגמה, סרטן אחראי למקרי תחלואה רבים אך אינו נחשב למגפה מכיוון שהמחלה אינה מידבקת.
הערות שוליים

↑  מַגֵּפָה עוֹלָמִית במילון רפואה: אפידמיולוגיה (תשפ"א), 2021, באתר האקדמיה ללשון העברית
↑  WHO Director-General's opening remarks at the media briefing on COVID-19 - 11 March 2020 באתר ארגון הבריאות העולמי (באנגלית)
↑  Holloway, Rachel; Rasmussen, Sonja A.; Zaza, Stephanie; Cox, Nancy J.; Jernigan, Daniel B. (26 בספטמבר 2014). "Updated Preparedness and Response Framework for Influenza Pandemics" (PDF). Morbidity and Mortality Weekly Report. Center for Surveillance, Epidemiology, and Laboratory Services, Centers for Disease Control and Prevention. 63 (RR-6): 1–18. ISSN 1057-5987. PMID 25254666. נבדק ב-10 במאי 2020. {{cite journal}}:  (עזרה)
↑  Nebehay, Stephanie (2020-02-24). "WHO says it no longer uses 'pandemic' category, but virus still emergency". Reuters (באנגלית). נבדק ב-2021-02-18.
| --- | --- |
בקרת זהויות :  NLI: 987010784288305171  GND: 4737034-8  LCCN: sh2021008231  NKC: ph330262 
ערך זה הוא קצרמרבנושא מחלות. אתם מוזמנים לתרום לוויקיפדיה ו.
פיאט 522

| --- | --- |

 מאפיינים כלליים
 יצרן:  פיאט
 שנות ייצור:  1931–1933
 הרכבה:  איטליה איטליה
 מודל קודם:  פיאט 521
 מודל אחריו:  פיאט 527
 חברת אם:  פיאט
 אורך:  4,230 מ"מ, 4,500 מ"מ (דגם ספורט)
 רוחב:  1,730 מ"מ
 גובה:  1,580 מ"מ, 1,710 מ"מ (דגם ספורט)
 משקל:  1,350 ק"ג - 1,450 ק"ג
 בסיס גלגלים:  2,755 מ"מ, (דגם הקצר), 3,070 מ"מ, (דגם הארוך) 2,800 מ"מ (דגם ספורט)
 מפרט טכני
 מנוע:  6 צילינדרים, 2,516 סמ"ק המפיק 52 כ"ס (דגם סלון), מנוע 2,516 כ"ס המפיק 65 כ"ס (דגם ספורט)
 הילוכים:  תמסורת ידנית - 4 מהירויות מסונכרנת
 מהירות מרבית:  95 ק"מ (בדגם ארוך), 105 קמ"ש (דגם קצר), (115 קמ"ש (דגם ספורט)
 
פיאט 522 (באיטלקית: Fiat 522) היא מכונית סלון, מתוצרת יצרנית הרכב האיטלקית פיאט אשר יוצרה בין השנים 1931–1934. בנוסף, יוצר הדגם גם בגרסאות טורפדו וקבריולה.
סך הכול יוצרו 5,988 יחידות.
פיאט 522 דגם S
פיאט 522 דגם S
גרסאות

דגם ספורט -  522S Sport
דגם קצר -  522C
דגם ארוך -  522L
תצורות

2 דלתות סלון
4 דלתות סדאן
4 דלתות טורפדו
2 דלתות - קבריולה
4 דלתות - קבריולה
תמונות

פיאט 522  L טורפדו
פיאט 522   S Sport-Sedan, 4 דלתות, שנת 1932
פיאט 522  C סדאן, שנת 1931
ראו גם

פיאט
פיאט זירו
פיאט 70
פיאט 2B
פיאט 502
פיאט 505
פיאט 507
פיאט 512
פיאט 519
פיאט 521
פיאט 524
פיאט 525
פיאט 527
פריגיה

| --- | --- |
עתיקות גורדיון
עתיקות גורדיון
 פריגיה ותחום השפעתה בשיאה
 פריגיה ותחום השפעתה בשיאה
 גאוגרפיה
 יבשת:  אסיה (אסיה הקטנה)
 היסטוריה
 הקמה:   
 הקמה:  המאה ה-8 לפנה"ס
 פירוק:   
 הותקפה ונהרסה על ידי שבטים קימריים:  תחילת המאה ה-7 לפנה"ס
 
פריגיה (ביוונית: Φρυγία – "פרייה"; בטורקית: Frigya) הייתה ממלכה במערב חלקה המרכזי של אסיה הקטנה שנמצא בימינו במערב טורקיה. הפריגים התיישבו באזור החל מ-1200 לפנה"ס והקימו את ממלכתם במאה ה-8 לפנה"ס. ממלכת פריגיה הותקפה ונהרסה על ידי שבטים קימריים בתחילת המאה ה-7 לפנה"ס, ולאחר מכן נכבשה על ידי ממלכת לידיה, שכנתה ממערב, עד לכיבושה בידי הפרסים, באמצע המאה ה-6 לפנה"ס.
היסטוריה

הפריגים נזכרו על ידי הומרוס כעם שהתיישב לאורך גדות נהר סקריה (Sakarya, יוונית Σαγγάριος – "סנגריוס"). לאחר מכן הוגדרה פריגיה כשטח שבין הקיזילאירמאק ממזרח ומיסיה (Mysia) ולידיה ממערב.
לאחר התמוטטות האימפריה החתית בתחילת המאה ה-12 לפנה"ס, נוצר ריק פוליטי במרכזה ובמערבה של אסיה הקטנה. לתוך ריק זה חדרו שבטים הודו-אירופים וגויי הים, ובהם גם הפריגים, אשר הקימו מאוחר יותר את בירתם בגורדיון (Gordion, Γόρδιον), כ-75 ק"מ דרומית-מערבית לאנקרה, בירת טורקיה כיום. לא ברור אם הפריגים נשאבו אל תוך הריק הקיים או שהאיצו בבואם את מפלת החתים ואת חורבן בירתה חתושש.
מקורות אשורים מהמאה ה-8 לפנה"ס אזכרו את "מִתַ", מלך משך (Muški, יוונית Μόσχοι – "מוסכי") אותו מזהים עם מידאס הפריגי. מידאס מוכר מהאגדה היוונית לפיה נענה דיוניסוס לבקשתו וכל שנגע בו המלך הפך לזהב. היוונים הבחינו בין ה"מוסכי" בשפתם לבין המושקי האשורים, אך לפי האשורים ולפי יוסף בן מתתיהו דובר באותו עם. מחלופת מכתבים שבין סרגון השני לבין שרי צבאו באסיה הקטנה שנמצאה בארכיון המלכותי בנינוה, עולה כי מידאס כרת ברית נרחבת כנגד אשור, יחד עם מלכי כרכמיש, תובל ואררט היא אוררטו. עם זאת, לקראת סוף ימיו של סרגון השני, בשנת 709 לפנה"ס, היה מידאס לבן בריתה של אשור שהייתה בתהליך הרחבתה של האימפריה האשורית החדשה.
ממלכת פריגיה העצמאית התקיימה במאה ה-8 לפנה"ס ובשנים הראשונות של המאה ה-7 לפנה"ס, ועמדה בקשרי מסחר עם שכניה ממזרח ועם הממלכות ההלניות ממערב. מלכיה נקראו "מידאס" או "גורדיאס". עם זאת, פלישת הקימרים לאסיה הקטנה הביאה את סופה של ממלכת פריגיה הגדולה, ולפי הרודוטוס נכבשה בירתה בשנת 696 לפנה"ס. חפירות באתר גורדיון אכן אישרו חורבן אלים בסביבות שנת 675 לפנה"ס.
ממלכות פריגיות קטנות המשיכו להתקיים לאחר חורבנה של הממלכה הגדולה, ולקראת סוף המאה ה-7 הונסו הקימרים על ידי ממלכת לידיה שהתבססה כאימפריה אזורית למשך זמן קצר. מדי השתלטה על חלקה המזרחי של פריגיה בשנת 585 לפנה"ס, עת השתלטה על כל מזרח אסיה הקטנה ועל אוררטו. קרויסוס מלך לידיה שלט על חלקה המערבי של פריגיה ונהר הקיזילאירמאק חצץ בין שתי הממלכות. לאחר שקרויסוס תקף את הפרסים סמוך לנהר קיזילאירמאק, חצה אותו כורש וכבש את כל אסיה הקטנה, ופריגיה, כמו לידיה, הייתה חלק מהממלכה האחמנית.
דת ותרבות

האלה החשובה ביותר לפריגים הייתה אלה אם, אשר כונתה בשפתם "אם ההר" ונודעה ליוונים ולרומאים כ"קיבלי" (Cybele, Κυβέλη). פולחנה התפשט סביב הים האגאי והגיע גם לרומא, שם סגדו לה עד המאה ה-4. היא תוארה בגלגולה המאוחר יותר כבעלת תסרוקת גלילית (Polos), האוחזת בידה האחת תוף מרים והאחרת נחה על אריה. הפריגים סגדו גם לאל-האב סבאזיוס, אל השמים, שתואר כנווד רכוב על סוס. היוונים זיהו את סבאזיוס עם זאוס והדמיון בשמותיהם נובע ממקור לשוני אחד.
הפריגים ביססו תרבות מתקדמת כבר בשלהי תקופת הברונזה, והמוזיקה הפריגית הייתה המקור למוזיקה היוונית המסורתית. לפריגים מיוחסת המצאת ה"אאולוס" (αυλός), כלי נשיפה הנראה כשני חלילים מחוברים ואשר תואר פעמים רבות כאחד מכלי המוזיקה של הסאטירים.
תרבותם של הפריגים נותרה עצמאית. הם דברו פריגית, שפה הודו-אירופית שנכתבה בכתב המבוסס על האלפבית פיניקי ואשר שרדה עד המאה ה-6. הם פתחו אופנה ייחודית, שפריט הלבוש הידוע ביותר ששרד ממנה הוא המצנפת הפריגית, מצנפת אדומה בצורת חרוט, שחלקה העליון נוטה קדימה. היוונים זיהו את הנסיך פאריס מטרויה כלא יווני לפי מצנפת זו, וכיסוי ראש זה רווח בתרבות המערבית המודרנית כסמל לחירות וללוחמיה. המצנפת הפריגית (צרפתית Bonnet Phrygien) היא כיסוי הראש שחובשת מריאן, סמל המהפכה הצרפתית, והוא מופיע גם בסמלי מדינות אמריקניות כארגנטינה וקובה וכמו גם בחותם הסנאט של ארצות הברית.
גלריה

קיבלה
נגני אאולוס
תלבושות פריגיות
מצנפת פריגית
ראו גם

לידיה
שחזור קבר מידאס במוזיאון לתרבויות אנטוליה באנקרה
פיאט 512

| --- | --- |

Fiat 512
 מאפיינים כלליים
 יצרן:  פיאט
 שנות ייצור:  1926–1928
 יחידות שיוצרו:  2,583
 הרכבה:  איטליה איטליה
 מודל קודם:  פיאט 510
 מודל אחריו:  Fiat 503 (אנ')
 חברת אם:  פיאט
 מרכב:  Front-engine, rear-wheel-drive layout (אנ')
 אורך:  4,800 מ"מ
 רוחב:  1,670 מ"מ
 גובה:  1,870 מ"מ
 משקל:  1,750-2,100 ק"ג
 בסיס גלגלים:  3,400 מ"מ
 מפרט טכני
 מנוע:  6 צילינדרים, 3,446 סמ"ק המפיק 46 כ"ס ב-2,400 סל"ד
 הילוכים:  תמסורת ידנית - 4 מהירויות
 מהירות מרבית:  80 קמ"ש
פיאט 512 (באיטלקית: Fiat 512) היא מכונית סלון מסוג "טורפדו" (אנ') מתוצרת קונצרן הרכב האיטלקי פיאט אשר יוצרה בין השנים 1926–1928 באיטליה.
יוצרו 2,583 יחידות.
מפרט טכני

מנוע קדמי.
מנוע הנעה אחורית.
מערכת היגוי - מימין.
תצורות

4 דלתות - סדאן.
4 דלתות - לימוזינה.
4 דלתות - קבריולה.
4 דלתות - לנדולט.
ראו גם

פיאט
פיאט 505
פיאט 507
פיאט 510
פיאט 514
פיאט 520
פיאט 521
פיאט 522
פיאט 524
פיאט 527
הערות שוליים

↑  Fiat Personenwagen, by Fred Steiningen, 1994. ISBN 3-923448-37-6
↑  פיאט 512, שנת 1926 - מפרט museonicolis.com/en/fiat-1926-512
↑  "פיאט 512" antiqbrocdelatour.com/Les-collections/voitures-anciennes/Fiat
↑  דגמי פיאט בין השנים 1923-1934 / ראו פיאט 512  fiat.modeles.free.fr/modeles/model3
↑  פיאט 512 car.info/en-se/fiat/512
פיאט 520

| --- | --- |

 מאפיינים כלליים
 יצרן:  פיאט
 שנות ייצור:  1927–1931
 הרכבה:  איטליה איטליה
 מודל קודם:  פיאט 507
 מודל אחריו:  פיאט 521
 חברת אם:  פיאט
 אורך:  4,150 מ"מ
 רוחב:  1,660 מ"מ
 גובה:  1,730 מ"מ
 משקל:  1,280 ק"ג
 בסיס גלגלים:  2,900 מ"מ
 מפרט טכני
 מנוע:  6 צילינדרים, 2,244 סמ"ק המפיק 46 כ"ס, מנוע 1,866 סמ"ק המפיק 35 כ"ס (בגרסת Fiat 520 T (מוניות) )
 הילוכים:  תמסורת ידנית - 4 מהירויות
 
פיאט 520, סדאן, שנת 1928
פיאט 520, קבריולה, טורפדו, שנת 1928
פיאט 520
פיאט 520 (באיטלקית: Fiat 520) היא מכונית סלון, בתצורת טורפדו, מתוצרת יצרנית הרכב האיטלקית פיאט אשר יוצרה בין השנים 1927–1931.
בנוסף, יוצר הדגם גם בגרסאות לנדולט, קופה וקבריולה.
יוצרו כ-21,603 יחידות, מהן 600 יחידות בגרסת "Fiat 520 T" אשר יועדו לשמש כמוניות.
תצורות

4 דלתות סדאן (טורפדו)
4 דלתות קופה
4 דלתות לנדולט
2 דלתות קבריולה (2 מושבים)
4 דלתות - קבריולה
גרסאות

Fiat 520
Fiat 520 T (גרסת מונית)
גלריה

פיאט 520
פיאט 520, קבריולט, 4 דלתות
פיאט 520 טורפדו, שנת 1927
פיאט 520 קבריולט, 4 דלתות
פיאט 520 לנדולט
פיאט 520, 2 דלתות, 2 מושבים, שנת 1928
פיאט 520, 2 דלתות, 2 מושבים, שנת 1928
ראו גם

פיאט
פיאט זירו
פיאט 2B
פיאט 502
פיאט 507
פיאט 514
פיאט 521
פיאט 522
פיאט 524
פיאט 527
פרס ראש הממשלה ללשון העברית

| --- | --- |
 מדינה:  ישראל 
 הגוף המעניק:  משרד ראש הממשלה 
 תקופת הפרס:  2011–הווה (כ־13 שנים) 
 
פרס ראש הממשלה ללשון העברית על שם אליעזר בן-יהודה הוא פרס המוענק מדי שנה על ידי משרד ראש הממשלה על "תרומה מיוחדת לחיזוק מעמדה של הלשון העברית".
הפרס מוענק מתוקף החלטת ממשלה מתאריך 3 בינואר 2011, כחלק מסדרת פעולות שעליהן החליטה הממשלה לצורך "שימורה, התפתחותה, מחקרה ושגשוגה של הלשון העברית". הזוכים בפרס נבחרים על ידי מנהל התרבות במשרד התרבות והספורט בתיאום עם האקדמיה ללשון העברית. גובה הפרס הוא 70,000 ש"ח.
הפרס מוענק מדי שנה בתאריך כ"א בטבת, יום הולדתו של אליעזר בן-יהודה - מחיה הלשון העברית, שנקבע בחוק ליום הלשון העברית. למרות שהפרס לא בוטל רשמית, בפועל הוא לא הוענק מאז 2018.
הזוכים בפרס

| שנה | שם הזוכה | מנימוקי השופטים להענקה |
| --- | --- | --- |
| 2011 | אמציה פורת | "על מפעל חייו בעריכה, בתרגום ספרותי משובח ובהעמדת דורות של תלמידים בעריכה ובתרגום" |
| 2012 | עמינדב דיקמן | "בשל תרומתו הרבה לתרבות השפה העברית, להאדרתה ולהפצתה" |
| 2013 | חיים באר | "תרומתו המרשימה לספרות העברית וזיקת לשונו למקורות העבריים ולארון הספרים היהודי", "מחקריו שכונסו בשני ספרי העיון שלו" |
| 2014 | רות אלמגור-רמון | "כיועצת הלשון של רשות השידור היא קובעת את דיוקנה של העברית המושמעת על גלי האתר ומציבה אמת מידה לעברית מתוקנת" |
| 2015 | רונית גדיש | "פעילותה המתמשכת במזכירות המדעית של האקדמיה ללשון העברית", "עשרות מאמרים, רשימות והרצאות על העברית." |
| 2016 | אבשלום קור | "בשידוריו הוא משפיע ידע לשוני על קשת רחבה של מאזינים וצופים, וחושף לפניהם את העברית למסורותיה ולרבדיה", "ד"ר אבשלום קור הפך לסמל לאהבת העברית ולטיפוחה" |
| 2017 | שמשון הופמן | "שירת בצה"ל 35 שנה והיה הממונה על השפה העברית. בתחום זה העמיד ספרי יסוד רחבי היקף ועתירי פרטים. הוא נאבק בשגרת הלשון בצה"ל והשליט כתיב אחיד בכתיבה הצבאית ובמצבות בתי העלמין הצבאיים" |
| 2018 | נתן אפרתי | "תרם לעברית המתחדשת הן בשדה המעשה הן בשדה המחקר. בשדה המעשה, בעבודתו באקדמיה ללשון העברית, אפרתי קידם את הכוונת הלשון הלכה למעשה, וכמו כן את מפעל המחקר הגדול – המילון ההיסטורי. מן הצד המחקרי, ד"ר אפרתי הקדיש את כל עבודתו המדעית לחקר תחיית הלשון והתפתחותה ההיסטורית. מחקריו עוסקים בתחיית הדיבור העברי ובמקומו של אליעזר בן-יהודה בתהליך, וכמו כן בהשתרשותה של העברית במערכת הממלכתית במדינת ישראל. מחקריו מספרים את קורות השפה העברית במעבר מחלום למציאות" |
הערות שוליים

↑  נוסח החלטת הממשלה
↑  ד"ר נטלי אקון, עברית, שפת המדינה – האמנם?, באתר ערוץ 7, 24 בדצמבר 2021.
↑  שני גורקביץ'‏, אמציה פורת - זוכה פרס ראש הממשלה ללשון, באתר וואלה, 11 בינואר 2011
↑  מיה סלע, פרס ראש הממשלה ללשון העברית יוענק לחוקר הספרות ד"ר עמינדב דיקמן, באתר הארץ, 23 באפריל 2012
↑  ynet, חיים באר - זוכה פרס ראש הממשלה ללשון עברית, באתר ynet, 27 בינואר 2013
↑  מיה סלע, רות אלמגור-רמון היא זוכת פרס ראש הממשלה ללשון העברית, באתר הארץ, 29 בינואר 2014
↑   תמר רותם, כשהאקדמיה ללשון העברית מחלקת פרסים לעצמה, באתר הארץ, 11 בינואר 2015
↑  ההודעה על הענקת הפרס באתר gov.il
↑  הודעה על הענקת הפרס באתר gov.il
↑  הודעה על הענקת הפרס באתר gov.il
פרס רובינליכט

| --- | --- |
 תיאור:  פרס ליוצרים ולחוקרים ביידיש
 
פרס רובינליכט (בכתיב יידי: רובינליכט־פּריז) הוא פרס ליוצרים ולחוקרים ביידיש שנוסד ב-1977 ע"ש המשורר היידי לייב רובינליכט (1899, ורשה – 1985, תל אביב) ואשתו אנה.
זוכי הפרס

2023
גלעד צוקרמן
2020
הירשע־דוד קאַץ (Dovid Katz)
2019
קרן אלקלעי-גוט
2015
וולוול טשרנין
משה סחר
2006
דב-בר קרלר
2004
ינטה מאש
1982
מרדכי קרושניץ
הערות שוליים

↑  Rubinlicht Awards and Performance by Evgeny Kissin, Preservation of Yiddish Culture and Heritage.
↑  Linguist Ghil’ad Zuckermann and Leivik House volunteer Shoshana Kroitero win Rubinlicht Prize, The Forward
↑  Rubinlicht Prize jury names Dovid Katz a new classic writer of Yiddish literature, The Forward.
↑  Rubinlicht Prize awarded to Dr. Keren Alkalai-Gut and Dr. Aviva Tal, The Forward, January 14, 2020.
↑  Jerusalem Post, November 26, 2015.
פלטיגונוס

| פלטיגונוס |
| --- | --- |
 שלד של פלטיגונוס   איור של פלטיגונוסים רצים
תקופה
סוף מיוקן – סוף פליסטוקן כ-10,300,000–11,000 שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: דמויי חזיר
משפחה:: פקאריים
סוג:: פלטיגונוס
מינים
 P. brachirostris  P. chapadmalensis  P. cinctus  P. compressus  P. kraglievichi  P. marplatensis  P. narinoensis  P. oregonensis  P. pearcei  P. pollenae  P. scagliae  P. setiger  P. striatus  P. texanus  P. vetus
שם מדעי
 Platygonus ‏להקונט, 1848

פלטיגונוס (שם מדעי: Platygonus; מילולית: ""שטוח-ראש" עקב מבנה המצח המוזר) הוא סוג של פקארי נכחד שחי באמריקה הצפונית והדרומית בין סוף תקופת המיוקן עד סוף הפליסטוקן לפני 10.3 מיליון שנה עד ללפני 11,000 שנה מהיום בסוף עידן הקרח האחרון.
הפלטיגונוס היה פקארי ענקי בגובה של 1 מטר ובמשקל 160 ק"ג. היו לו גפיים ארוכות, ראש רחב ושטוח וניבים ארוכים אשר עזרו לו להתגונן מטורפי אמריקה הקדומה שכללו דובי ענק, סמילודונים וזאבים גדולים. הוא היה בעל מערכת עיכול שהזכירה מעלי גירה מודרניים. ממצאים שונים מראים שהוא חי בעדרים גדולים.
הוא קרוב למין קטגונוס צ'אקו החי כיום באמריקה הדרומית. נמצאו בסוג זה מינים רבים, חלקם בוטלו, אשר נמצאו בין דרום קנדה למקסיקו ובין קליפורניה לפנסילבניה. לאחר ההחלפה האמריקאית הגדולה הם נעו דרומה והגיעו עד לארגנטינה.
גלריית תמונות

ניבי הפלטיגונוס
פנדמוניום

תחריט של ג'ון מרטין מ-1825, "פנדמוניום"
פנדמוניום (בלטינית: Pandæmonium) הוא השם שניתן על ידי המשורר האנגלי בן המאה ה-17 ג'ון מילטון למקום התכנסותם של מלאכי הגיהנום והשדים בספרו, גן העדן האבוד.
אטימולוגיה

השם "פנדמוניום" מקורו מהמילים היווניות "παν" (פאן), שמשמעותו "כל", ו-"δαιμόνιον" (דאימוניון), שהיא צורת הקטנה שמשמעותה "רוח קטנה" או "מלאך קטן", או כפי שנוצרים פירשו זאת, "שד (דמון) קטן". משמעות הצירוף, אם כך, היא "כל השדים", אך ניתן גם לפרש אותו: Παν-δαιμον-ειον (פאן-דמון-איון), "מקום-כל-השדים".
תיאור

ג'ון מילטון המציא את השם עבור בירת הגיהנום, "בירתו הראשית של השטן ועוזריו", שנבנתה על ידי המלאכים הנופלים (מכונים גם נפילים) לפי עצתו של השד ממון.
מלאכי הגיהנום בנו את הפנדמוניום בתוך כשעה אך הוא עלה בגודלו על כל המבנים והארמונות מעשי ידי אדם. אף על פי כן הוא היה קטן מדי מכדי להכיל בתוכו את כל השדים העצומים בגודלם, שנאלצו להתכווץ על מנת שיוכלו לשהות בתוכו.
הפנדמוניום תוכנן על ידי הארכיטקט מולציבר (מקביל לוולקן הרומאי), שהיה מתכננם של הארמונות בגן העדן לפני נפילתו.
בספר גן העדן האבוד מתוארת התכנסותם של השדים במועצה העליונה של הפנדמוניום ובו מתנהלים ביניהם ויכוחים סוערים.
בתרבות

הביטוי פנדמוניום משמש (בהשאלה) לתיאור מקום הומה ורועש במיוחד עד כדי מצב של כאוס מוחלט.
בנוסף, הסופרת קסנדרה קלייר, קוראת "פנדמוניום" למועדון רועש והומה בסדרת בני הנפילים, שאחר כך התגלה שהיה מאוכלס בשדים מעטים. קסנדרה קלייר משתמשת בשם פנדמוניום  גם בסדרה "מכשירי התופת", למועדון אויב מסוכן המכיל בתוכו יצורים מיתולוגיים.
ערך זה הוא קצרמרבנושא מיתולוגיה. אתם מוזמנים לתרום לוויקיפדיה ו.
פרס רוברט היינליין

| --- | --- |

פרס רוברט היינליין שהוענק לברט רוטאן
 תיאור:  עבור קידום חקר החלל
 מדינה:  ארצות הברית 
 הגוף המעניק:  אגודת החלל הלאומית 
 תקופת הפרס:  1989–הווה (כ־35 שנים) 
 נקרא על שם:  רוברט היינליין 
 אתר רשמי
 
פרס רוברט היינליין של אגודת החלל הלאומית (אנגלית: NSS Robert A. Heinlein Memorial Award) הוא פרס הקרוי על שמו של סופר המדע הבדיוני רוברט היינליין, אשר ניתן על תרומה יוצאת דופן לקידום חקר החלל והשאיפה של אגודת החלל הלאומית לכינונה של חברה שוחרת חלל. בפרס ניתן לזכות פעם אחת בלבד.
קיים פרס נוסף על שמו של היינליין, פרס היינליין
זוכים בולטים

ארתור סי. קלארק (1988)
חלוץ הטילאות וורנר פון בראון (1990)
יוצר מסע בין כוכבים, ג'ין רודנברי (1992)
צ'אק ייגר (1996)
האסטרונאוטים באז אולדרין (1996) וניל ארמסטרונג (2000)
אן מק'קפרי (2007)
ברט רוטאן (2008)
עיצוב הפרס

הפרס מעוצב כתותח ימי המוצב על כן, ועל קנהו חרוטות האותיות TANSTAAFL, המייצגות ראשי תיבות של אמרה שגורה של היינליין: There Ain't No Such Thing As A Free Lunch ("אין ארוחות חינם"). התותח נבחר כמחווה לרוח ההתרסה והתעוזה המוצגת בסיפור הקלאסי של היינליין, עריצה היא הלבנה.
פייריה הנרי

| --- | --- |

 לידה:  20 בינואר 1993 (בן 31) סאות' צ'ארלסטון, ארצות הברית 
 עמדה:  רכז, קלע
 גובה:  1.96, 1.93 מטרים
 מספר:  7
 
פּייריה הנרי (באנגלית: Pierriá Henry) הוא כדורסלן אמריקאי, המשחק בפנרבחצ'ה הטורקית, מליגת העל הטורקית והיורוליג.
הנרי משחק בעמדת הרכז והקלע ונחשב לחוטף הטוב ביותר ביורוליג לשנת 2020/2021.
ביוגרפיה

הנרי נולד בארצות הברית בשנת 1993. הוא בגובה 1.93 מטר.
קריירה מקצועית > ויטה טביליסי (2015)

לאחר שלא נבחר בדראפט ה-NBA לשנת 2015, הנרי הצטרף ליוסטון רוקטס לליגת הקיץ . ב-4 בספטמבר 2015 חתם הנרי בקבוצה הגאורגית ויטה טביליסי לעונת 2015-2016. עם זאת, ב-14 בדצמבר 2015 נפרד הנרי מויטה טביליסי עקב מאבקים כלכליים.
קריירה מקצועית > רטיופראם אולם (2015-2016)

הנרי החליט לעבור לרטיופראם אולם הגרמנית. הנרי עזר לאולם להגיע לגמר הליגה הגרמנית, שם הפסידו בסופו של דבר לברוזה במברג.
קריירה מקצועית > הפועל אילת (2016-2017)

ב-3 באוגוסט 2016 חתם הנרי בהפועל אילת לעונת 2016-2017. ב-4 ביוני 2017, הנרי רשם שיא בקריירה של 34 נקודות, כשהוא יורה 4 מ -5 לשלוש, יחד עם 5 אסיסטים, 5 חטיפות ושלושה ריבאונדים בניצחון 94-91 על מכבי ראשון לציון. הנרי סיים את העונה כשחקן השני בליגה באסיסטים עם 6.1 למשחק, הוא עזר לאילת להגיע לפלייאוף הליגה הישראלית 2017, שם בסופו של דבר הודחה על ידי מכבי ראשון לציון.